מתי חי

מתי חי
מתי חי (חימוביץ'; נולד ב-17 בדצמבר 1954) הוא יזם חינוכי וחברתי, היה איש חינוך ומדריך לידיעת הארץ במערכת החינוך ובצה"ל, וכיום הוא מדריך טיולים בארץ ובארצות שונות. חי יזם את המכינות הקדם צבאיות הכלליות, הקים את מכינת עמי-חי ועמד בראשה 6 שנים. חי מכהן כדירקטור בפארק "נאות קדומים", בעמותת ההנצחה של חללי הנח"ל, וברשת "מיתרים" לחינוך מעורב דתי-חילוני.

== ביוגרפיה ==
חי נולד בחיבת ציון, מושב עובדים בין חדרה לנתניה, קהילה משותפת של חילונים ודתיים, להוריו הלן (לבית מרמלשטיין) ויוסף חימוביץ', ניצולי שואה אשר אבדו בשואת יהודי אירופה את בני זוגם הראשונים ואת ילדיהם, 4 של יוסף ו-2 של הלן.<ref></ref><ref></ref> הוריו התחתנו בתום מלחמת העולם השנייה ועלו ארצה במהלך מלחמת העצמאות<ref name=":1" />.<ref></ref> מתי חי הוא בנם היחיד מנישואיהם השניים. למרות זאת, התנדב חי לשירות קרבי בצה"ל במסלול פיקוד בני משקים, ובמלחמת יום הכיפורים היה חלק מפלוגת חניכי קורס מ"כים שנלחמה במעוז בודפסט שבקו בר-לב<ref name=":1" /><ref></ref><ref></ref>. לאחר מכן, היה חי קצין חי"ר בנח"ל בשנים 1976-1972. חי נשוי בשנית לניצה והוא אב לשישה ילדים (מעיין, אילן, אורי, טל, שקד ותמר). לאחר נדודים לבדו ועם משפחתו ברחבי הארץ, הקים חי ב-2012 את ביתו בנחלת הוריו המנוחים במושב<ref name=":0"></ref><ref name=":2"></ref>.

חי נפגש מספר פעמים בחייו עם ראש הממשלה המנוח יצחק רבין,<ref></ref> ונכנס בעקבות רצח רבין לפעילות חברתית ופוליטית ברצון לגשר על התהום שנפערה בין ציבורים שונים. בין השאר, היה חבר הנהלת מפלגת מימד בשנים 2008-2000<ref name=":1"></ref>. ב-2007 יזם חי והקים כפר סטודנטים בהדר הכרמל, חיפה, תחת הכותרת "להחזיר את ההדר להדר" וניהל אותו עד 2010<ref name=":0" />.

חי כתב ספר אישי-פילוסופי "הקלות הנסבלת של הקיום-ספר פשוט למבוגרים" ופרסם אותו ב-2008.<ref></ref>

חי לוכד נחשים ומשחרר אותם לחיק הטבע.<ref></ref>

== השכלה ==
בשנים 1980-1977 למד חי לימודי ארץ ישראל במכללת בית ברל, כפר סבא, וזכה בתעודת מורה דרך מוסמך ותעודת הוראה לשל"ח ולימודי ארץ ישראל. בשנים 1997-1996 למד בקורס לבכירים במרכז מרטין בובר של האוניברסיטה העברית, אותו סיים בהצטיינות. בשנים 2011-2010 היה חי תלמיד תואר שני במחלקה ללימודי ארץ ישראל של אוניברסיטת חיפה<ref name=":0" />, אותו סיים בהצטיינות. במסגרת זו כתב עבודה מקיפה על אסון הר מירון ב-1911 במירון, אסון שהקדים ב-110 שנים את אסון הר מירון של שנת 2021.<ref></ref>

== חינוך והדרכה ==
עם סיום לימודיו היה חי מדריך בחברה להגנת הטבע בשנים 1980-1979 ונמנה עם מקימי חוגי סיירות<ref name=":1" />, ואחר כך כיהן בשנים 1988-1982 כמנהל בי"ס שדה חרמון בשאר-ישוב.<ref name=":0" />

בשנת 1988 פנה קצין חינוך ראשי בצה"ל תא"ל נחמיה דגן לחי, והוא התגייס לצה"ל כראש מדור ידיעת הארץ בחיל החינוך והנוער של צה"ל בדרגת רס"ן, ואחר כך כיהן בתפקיד קצין החינוך של פיקוד הנח"ל עד 1992. במסגרת תפקידיו בצה"ל הנחה חי מקצועית את מדריכי ידיעת הארץ בכל בסיסי ההדרכה, פיתח תוכנית של ידיעת הארץ בקורס הכשרת מש"קיות חינוך וידיעת הארץ, פיתח יחידת תוכן "נופולוגיה צבאית", עבור קורס פיקוד ומטה אשר נתן כלים למפקדים בכירים להבין את מרכיבי הנוף ואת מערכת יחסי הגומלין בין מרכיביו, כאמצעי שמשכלל את יכולתו של מפקד בכיר לנתח שטח גם בהיבטיו הצבאיים<ref name=":2" />. בנוסף, ניהל מערך הדרכה של כ-200 אנשי מילואים, מומחים בתחומים שונים, לצורך הרצאות, הדרכת טיולים וכתיבת פרסומים בידיעת הארץ עבור חיילי ומפקדי צה"ל<ref name=":1" />.

חיל הנח"ל היה באותן שנים בפרשת דרכים לאחר שתפקידו ההתיישבותי עמד לפני סיום. בעקבות כך, יזם חי מסלול חדש ששמו נח"ל-יזמות עסקית. להקמת המסלול תיאם חי בין הרשות לעסקים קטנים, מרכז לטיפוח עסקים גוש משגב, ומרכז מרטין בובר של האוניברסיטה העברית, אשר היה אחראי להכשרה.<ref></ref>

בשנים 1996-1992 היה חי שותף להקמת המנהל לחינוך ערכי במשרד החינוך. במסגרת זו יזם חי תוכנית של לימוד ידיעת הארץ דרך נוף, עם ומורשת (דרכי נע"מ), אשר במסגרתה השתלמו מורי תנ"ך, היסטוריה, ספרות וביולוגיה בהוראת נושאי הלימוד שלהם מחוץ לכיתה. בנוסף, יחד עם ד"ר טימי בן-יוסף, יזם חי תוכנית לשלוב ידיעת הארץ בלימודי של"ח (שדה, לאום חברה)<ref name=":1" />.<ref></ref>

במהלך השנים לימד חי בקורס מורי דרך של החוג ללימודי ארץ ישראל במכללת בית ברל ובמכון אבשלום, והעביר השתלמויות למורי דרך בקורסים של משרד התיירות.<ref name=":0" />

במסגרת מיזם "צבא ההגנה לטבע" שנועד לקדם מודעות לשמירת טבע בקרב חיילי צה"ל, פיתח חי ב-2015 שביל מטיילים בתוך קריית ההדרכה על שם האלוף אריאל שרון ("עיר הבה"דים"). בנוסף, הכין חי מערכי הדרכה למפקדים ושלטי הסבר על המסלול לצורך קירוב חניכי וחיילי קריית ההדרכה לטבע, לאתריו ולמורשת הארץ.<ref></ref>

== המכינות הקדם צבאיות ==
בשנים 2000-1996, בעקבות רצח רוה"מ יצחק רבין, יזמו חי וחבריו את הקמת המכינות הקדם צבאיות הכלליות, היה לשם כך בקשר עם הרב אלי סדן ממכינת עלי, עם אנשי אכ"א, עם גורמים נוספים במשרד החינוך ובמשרד הביטחון, ועסק בגיוס מועמדים למכינות שהוקמו. כך, הקימו חי וחבריו את מכינת נחשון<ref name=":1" />,<ref></ref> אם המכינות הכלליות המונות עתה למעלה מ-30 מכינות וזוכות לביקוש גבוה מצד המועמדים.<ref></ref>

בשנת 2001 הקים חי עם שותפיו את המכינה המעורבת דתית-חילונית לבנים ולבנות עמי-חי, אז במושב ארגמן אשר בבקעת הירדן ועכשיו בקיבוץ כרמים אשר בנגב. המכינה נתמכת בידי המועצה הציונית בישראל וחי עמד בראשה עד שנת 2007. במהלך שש שנות פעילותו במכינה היו בה כ-200 חניכים וחניכות אשר השתלבו בשירותם בצבא בכל הזרועות והחילות<ref name=":1" />.<ref></ref>

לאחר אסון נחל צפית יזמו מתי חי ושרון ורדי את תוכנית "לשתף עצמנו" עבור הורים לחניכי מכינות ברוח המכינות בהם משתתפים ילדיהם.

== הדרכת טיולים בארץ ובאפריקה ==
חי הדריך טיולים בארץ כחלק מעיסוקיו הרבים. בנוסף, התנדב חי להדריך טיולים במגוון מסגרות וולונטריות, החל בהתכנסות שנתית של חברי שבט הראל מכפר-הרא"ה וחיבת ציון, וכלה בסיור בשבת הגדול מדי שנה לזכר אייל וייס, תלמידו בבית ספר, וחברו שי גליק שנהרגו בטיול הכנה של מדריכי תנועת הצופים.<ref></ref><ref></ref>בנוסף, מדריך חי טיולים בחו"ל, לאחרונה בעיקר בקניה ובטנזניה, מזרח אפריקה, במסגרת חברת 'עולם אחר', אשר בהם הדריך עד כה כ-90 טיולים.<ref></ref>

== הערות שוליים ==

קטגוריה:יזמים ישראלים
קטגוריה:ישראלים שנולדו ב-1954
קטגוריה:פעילי מפלגת מימד
קטגוריה:בוגרי המכללה האקדמית בית ברל
קטגוריה:חיבת ציון (מושב): אישים